# Osnovna škola Svetvinčenat

Svetvinčenat 98

52342 Svetvinčenat

KLASA: 602-02/20-01/06

URBROJ: 2168/07-01-20-01

Svetvinčenat, 6. listopada 2020.

**I Z V J E Š Ć E**

**O REALIZACIJI GODIŠNJEG PLANA I PROGRAMA RADA ŠKOLE ZA ŠKOLSKU GODINU 2019./2020.**

 Svetvinčenat, listopad 2020.

**Sadržaj:**

1. Uvjeti rada...................................................................................................3
2. Organizacija rada.........................................................................................4
3. Kulturna i javna djelatnost škole..................................................................5
4. Zdravstveno – socijalna i ekološka zaštita učenika....................................13
5. Stručno usavršavanje.................................................................................13
6. Rad upravnih i stručnih tijela, stručnih suradnika i ravnatelja škole.........14
7. Realizacija nastavnog plana i programa: analiza odgojno – obrazovnih postignuća................................................................................................. 17
8. Prijedlog mjera za poboljšanje uvjeta rada i mjere za unapređivanje odgojno-obrazovnog rada.........................................................................18.

**1. UVJETI RADA**

## 1.1. Obilježja školskog područja

Osnovna škola Svetvinčenat djeluje na području Općine Svetvinčenat, te obuhvaća mjesto Svetvinčenat i slijedeća sela: Štokovci, Bijažići, Pekici, Bibići, Kersani, Bokordići, Pajkovići, Pusti, Peresiji, Bričanci, Foli, Ferlini, Brhanići, Krase, Smoljanci, Salambati, Rapanji, Vidulini, Šikuti i Krančići.

Stanovništvo ovoga područja čine kombinirana, radničko- poljoprivredna domaćinstva. Socijalno- ekonomska karakteristika može se ocijeniti kao dobra, osim u nekoliko slučajeva socijalno lošije zbrinute djece.

Prometna povezanost je dobra. Prometne usluge organiziranog prijevoza školskim autobusom obavljao je prijevoznik Autotrans d.d. (Arriva Hrvatska) iz Rijeke.

## 1.2. Materijalni uvjeti

 Planirani radovi i adaptacija školskog prostora izvršena je prema financijskim uvjetima. Zidovi učionica su u potpunosti, a vanjski zidovi djelomično sanirani i obojeni.

Veća ulaganja uložena su od strane osnivača škole Istarske županije u: -multifunkcijski uredski uređaj (fotokopirni aparat u vrijednosti od 16.990,20 kn,

- stolice za učionice 4.156,25 kn, 36 ploča za školske klupe u vrijednosti od 4.440,40 kn

- 2 hladnjaka (2.449,00 kn + 2.326,55 kn= 4.775,55 kn)

- klima uređaj za informatičku učionicu u vrijednosti od 5.050,00 kn.

Također, Istarska županija je financirala Vodni doprinos nadogradnje u vrijednosti od 13.955,81 kn.

Od projekata, u tijeku su SPAvin (vrijednost projekta 15.000,00 kn od UNIQA osiguranja i 25.000,00 kn od Zaklade Adris- ostalo još 6.000,00 kn) , zbog situacije sa virusom COVID-19 završetak projekata Generacija NOW (sredstva su ostala u cijelosti- 2.500,00 kn) odgođen je za prosinac 2020. godine, Zeleni Savičentini (10.000,00 kn) rok za izvršenje projekta je do kraja listopada 2020. godine, Mali projekti za bolje sutra- 19.014,88 kn- ostalo 8.000,00 kn te Zavičajna nastava i Školska shema odgođen za kraj listopada 2020. i proljeće 2021. godine.

Ministarstvo znanosti i obrazovanja dodijelilo je školi financijska sredstva za nabavku udžbenika u vrijednosti od 56.494,17 kn, prema broju učenika za potrebe cjelovite kurikularne reforme uplaćeno je 14.400,00 kn od kojih je kupljena raznovrsna didaktička oprema i priručnici za gotovo sve predmete u vrijednosti od 9.566,00 kn te također

* licenca Abbyy Fine Reader 1 godina 1.000,00 kn
* grafički tablet u vrijednosti od 1.834,00 kn
* lektire za školsku knjižnicu – 2.000,00 kn.

 Općina Svetvinčenat financirala je školi nagrade za učenike koji su ostvarili prosjek od 5,00 na kraju školske godine (ukupno 1.000,00 kn) te je također financirala poklone dobrodošlice za učenike 1. razreda, u vrijednosti od 100,00 kn po učeniku.

Općina Svetvinčenat je financirala brušenje i lakiranje parketa u jednoj učionici, čija je vrijednost radova 7.500,00 kn.

Općina Svetvinčenat financira i plaću učiteljice u produženom boravku.

U 1. polugodištu Zagrebačka banka donirala je namještaj u vrijednosti od 4.000,00 kn.

Tijekom školske godine kupljena su razna nastavna pomagala, stručna literatura i potreban sitan inventar kojim je omogućeno nesmetano odvijanje odgojno – obrazovnog rada.

## 1.3. Radnici školske ustanove

 Redovnu nastavu izvodilo je 16 učitelja, izbornu nastavu 4 učitelja. U produženom boravku zaposlena je učiteljica razredne nastave na puno radno vrijeme. Puno radno vrijeme u školi imale su i 4 učiteljice razredne nastave, učiteljica matematike, hrvatskog jezika i učiteljica engleskog jezika. Ostali učitelji imali su nepuno radno vrijeme ili rade na više škola.

 Stručne suradnice pedagoginja i knjižničarka radile su na pola radnog vremena, dok je psihologinja radila na četvrtinu radnog vremena.

 Osim ravnateljice u školi radi i administrativno osoblje, odnosno računovođa i tajnica koje su radile na pola radnog vremena. Tehničko osoblje, odnosno kuharica, domar- ložač i spremačica zaposleni su na puno radno vrijeme, dok je pomoćna kuharica bila zaposlena na pola radnog vremena, na određeno vrijeme, te je 3.8.2020. godine stigla suglasnost Ministarstva za zapošljavanje pomoćne kuharice na neodređeno vrijeme, ali 15 sati tjedno, što uz obaveze produženoga boravka i marende naših učenika, nikako ne zadovoljava naše potrebe. Škola će zatražiti povećanje broja sati rada tjedno za pomoćnu kuharicu. Također, škola ima potrebu za zapošljavanjem još jedne spremačice na pola radnog vremena no Ministarstvo znanosti i obrazovanja ne daje suglasnost za zapošljavanje zbog Odluke Vlade Republike Hrvatske o zabrani novog zapošljavanja službenika i namještenika u javnim službama, te će se u dogledno vrijeme opet pokušati zatražiti suglasnost.

**2. ORGANIZACIJA RADA**

## 2.1. Podaci o učenicima, razrednim odjelima i organizaciji nastave

U školskoj godini 2019./20. školu je pohađalo 94 učenika, raspoređenih u 8 razrednih odjela. Najveći razredni odjel bio je 2. razred (23 učenika). Razrednu nastavu pohađalo je ukupno 52 učenika, a predmetnu 42. Nastava je bila organizirana u dvije smjene:

1. smjena za predmetnu nastavu (8.00 – 14.05 sati);
2. smjena za razrednu nastavu (13.15 – 17.35 sati).

U iznimnim slučajevima kada su za to postojali organizacijsko – prostorni uvjeti, druga smjena radila je ujutro i to uz pravovremenu obavijest svim sudionicima odgojno – obrazovnog procesa i rada Škole, te objavu na web stranici Škole.

Odlukom Ministrastva znanosti i obrazovanja, od 13.3. 2020. godine učenici su zbog pojave virusa COVID- 19 pratili nastavu on- line (od kuće). U suradnji s Hrvatskom radiotelevizijom na 3. programu pod nazivom Škola na trećem odvijala se nastava za učenike razredne nastave ( od 1.- 4. razreda), prema kurikulumima i nastavnim programima, te su učiteljice preko Viber grupa kontinuirano bile u kontaktu s roditeljima i učenicima , te dodatno dostavljali djeci potrebne materijale.

Za učenike predmetne nastave organizirano je praćenje sadržaja na Sportskoj televiziji te je na razini škole organizirana nastava u „virtualnim razredima” na kojima su prisutni svi učenici i predmetni učitelji, preko Teams aplikacije u virtualnim zbornicama.

 Sukladno naputcima HZZJZ te MZO koje su dostavljene školi 20. svibnja 2020. godine, od ponedjeljka 25. svibnja 2020. godine organizirana jenastava u zgradi škole za učenike od 1. do 4. razreda i to u jutarnjoj smjeni . U cilju unapređenja zaštite učenika, djelatnika škole i ostalih posrednih sudionika odgojno-obrazovnog procesa, Škola je osigurala sve mjere prema uputama HZZJZ-a i MZO-a u vidu sprječavanja širenja virusa te organizirala Provedbeni plan boravka djece u školi.

Za učenike predmetne nastave on-line nastava je trajala do kraja nastavne godine.

Produženi boravak pohađalo je 24 učenika od 1. do 4. razreda čineći jednu kombiniranu odgojno-obrazovnu skupinu. Rad se odvijao od 8 do 13 sati. Za vrijeme trajanja nastave na daljinu, nije bilo moguće organizirati produženi boravak.

Topli obrok dobivalo je u školskoj kuhinji 90 učenika. Polaznici produženog boravka su uz topli obrok dobivali još dva obroka – doručak i užinu.

## 2.2. Godišnji kalendar rada škole

 U školskoj godini 2019./20. nastava je počela 9.9.2020., a planirani završetak trebao je biti 17.6. 2020. godine.

Nastavni proces organiziran je u dva obrazovna razdoblja: - prvo polugodište trajalo je od 9.9.2020. do 20.12.2020. godine; - drugo polugodište trajalo je od 7.1.2020. i bilo je planirano do 17.6.2019. godine.

Zbog štrajka koji se odvijao u školama Kalendar školske godine izmijenjen.

Broj dana u štrajku bio je 16 nastavnih dana te je 13 nastavnih dana trebalo nadoknaditi. Nadoknada se izvršila na slijedeći način: 24.2. - 28.2. kada je bio predviđen 2. zimski odmor učenika, odmora nije bilo i tada se nadoknadilo 5 dana.

9.4. i 10.4. kada je bio predviđen proljetni odmor učenika, odmora nije bilo i nadoknađeno je još 2 dana.

Za još 6 dana nadoknade, nastava je produžena do 26.6. 2020. godine, umjesto do 17.6. 2020. godine.

Tijekom nastavne godine bilo je ukupno 117 državnih blagdana i neradnih dana.

U šk. god. 2019./20. ostvareno je ukupno 179 nastavnih i 249 radnih dana.

# 3. KULTURNA I JAVNA DJELATNOST ŠKOLE

Izvadci iz e-Dnevnika prema evidenciji razrednika za pojedini razredni odjel:

**1.RAZRED**

|  |  |  |
| --- | --- | --- |
| **SADRŽAJ** | **NOSITELJI** | **OSTVARIVANJE** |
| Svečani doček učenika prvog razreda | Učiteljice RN | 9.9.2019. |
| Obilježavanje Dana zahvalnosti za plodove zemlje | Učiteljica 1. razreda | 24.10.2019. |
| Obilježavanje Dječjeg tjedna: Posjet dvorcu Sanc. Mihael | Učiteljice RN | 11.10. 2019. |
| Posjet INK  | Učiteljice RN | 12.12.2019. |
| Noć knjige 2020. | Knjižničarka | 23.4.2020. |

**2. RAZRED**

|  |  |  |
| --- | --- | --- |
| **SADRŽAJ** | **NOSITELJI** | **OSTVARIVANJE** |
| Posjet Srednjovjekovnom tematskom parku Sanc. Michael u Rapanji - igre, učenje i druženje u Dječjem tjednu | Učiteljice RN | 11.10.2019. |
| Glazbena radionica „Čarobni zvuci” - Melani Andrić Vurušić - prof. GK  | prof. GK,školski psiholog,učenici, učiteljica  | 13.11.2019. |
| Policijska akcija Mir i dobro  | Djelatnici PU Pula | 4.12. 2019. |
| Igrokaz za učenike RN - Sveti Mikula | 5. razred i prof. HJ. | 6.12.2019. |
| Kazališne predstave i kino projekcije po ponudi:Kraljević i prosjak, predstava u režiji L.Mihovilovića i izvedbi polaznika Dramskog studija INK; kazališni sat sa djelatnicima kazališta i glumcima na velikoj sceni INK | Učiteljice | 12.12.2019. |
| Posjet Sajmu knjiga u Puli | Učiteljice RN | 12.12.2019. |
| Posjet obrtnicima našeg kraja:Posjet postolaru u Puli | Učenici i učiteljice | 12.12.2019. |

**3. RAZRED**

|  |  |  |
| --- | --- | --- |
| **SADRŽAJ** | **NOSITELJI** | **OSTVARIVANJE** |
| Svečani doček prvaša | Učiteljice, učenici, školski psiholog | 9.9.2019. |
| Glazbena radionica „Zvukovi tijela” - Melani Andrić Vurušić - prof. GK  | Školski psiholog,učenici, učiteljica  | 22.10.2019. |
| Radionica izrade kukaca | Učiteljice, učenici, članovi Udruge inovatora Hrvatske | 25.10.2019. |
| Policijska akcija Mir i dobro  | Djelatnici PU Pula | 4.12. 2019. |
| Glazbena radionica: Labirint lijepih želja- Melani Andrić Vurušić - prof. GK  | Školski psiholog, učenici, učiteljica | 11.12.2019. |
| Glazbena radionica: Kišni štap- Melani Andrić Vurušić - prof. GK  | Školski psiholog, učenici, učiteljica | 20.1.2020. |
| Obilježavanje Dana ružičastih majica, pedagoginja | Pedagoginja | 26.2.2020. |

# 4. RAZRED

|  |  |  |
| --- | --- | --- |
| **SADRŽAJ** | **NOSITELJI** | **OSTVARIVANJE** |
| Svečani prijem učenika prvog razreda | Učenici od 1.-4. razreda, učiteljice | 9.9.2019. |
| Posjet Srednjovjekovnom tematskom parku Sanc. Michael u Rapanji - igre, učenje i druženje u Dječjem tjednu | Učiteljice RN | 11.10.2019. |
| Glazbena radionica „Čarobni zvuci” - Melani Andrić Vurušić - prof. GK  | prof. GK, školski psiholog,učenici, učiteljica  | 28.10.2019. |
| Glazbena radionica „ Zvukovi tijela”- Melani Andrić Vurušić - prof. GK  | prof. GK, školski psiholog,učenici, učiteljica  | 11.11. 2019. |
| Kazališne predstave i kino projekcije po ponudi:Kraljević i prosjak, predstava u režiji L.Mihovilovića i izvedbi polaznika Dramskog studija INK; kazališni sat sa djelatnicima kazališta i glumcima na velikoj sceni INK | Učiteljice | 12.12.2019. |
| Obilježavanje blagdana Sv. Vinka u župnoj crkvi (misa) | Učenici 4. razreda i vjeroučiteljica | 22.1.2020. |
| Glazbena radionica: Kišni štap- Melani Andrić Vurušić - prof. GK  | prof. GK, školski psiholog,učenici, učiteljica  | 27.1.2020. |
| Glazbena radionica: „Zvučni otok”- Melani Andrić Vurušić - prof. GK  | prof. GK, školski psiholog,učenici, učiteljica  | 24.2.2020. |

**5. RAZRED**

|  |  |  |
| --- | --- | --- |
| **SADRŽAJ** | **NOSITELJI** | **OSTVARIVANJE** |
| Aktivnosti povodom dječjeg tjedna -bojanje školskih klupica (uređenje interijera) | Predmetna nastava | 18.10.2019. |
| Projekt "Iz ruksaka punog kulture" - radionica camere obscure | Likovna kultura, tehnička kultura | 22.10.2019. |
|  "Mir i dobro" - opasnosti pirotehničkih sredstava | PUI | 4.12.2019. |
| Posjet izložbi "Tradicijska znanja i umijeća: nematerijalna kultura Istre na nacionalnoj i UNESCO listama" (Plesni mediteranski centar Svetvinčenat) | Predmetna nastava | 10.12.2019. |
| Posjet Puli: Sa(n)jam knjige u Istri; Kazališna predstava "Kraljević i prosjak" (INK)  | Predmetna nastava, hrvatski jezik | 12.12.2019. |
| Obilježavanje svečanosti povodom proslave župnog patrona  | Vjeronauk | 22.1.2020. |
| Školsko natjecanje iz matematike | Matematika | 27.1.2020. |
| Dan ružičastih majica, igrani film "Tomboy”  | Predmetna nastava | 26.2.2020. |
| Kviz čitanjaPN27.02.2020.  | Predmetna nastava | 27.2.2020. |

**6. RAZRED**

|  |  |  |
| --- | --- | --- |
| **SADRŽAJ** | **NOSITELJI** | **OSTVARIVANJE** |
| Projekt "Iz ruksaka punog kulture" - radionica camere obscure | Likovna kultura, tehnička kultura | 23.10.2019. |
|  "Mir i dobro" - opasnosti pirotehničkih sredstava | PUI | 4.12.2019. |
| Posjet Puli: Sa(n)jam knjige u Istri; Kazališna predstava "Kraljević i prosjak" (INK)  | Predmetna nastava, hrvatski jezik | 12.12.2019. |
| Spa Vin | Biologija | 11.2.2020. |
| Razmišljam, planiram, djelujem: stereotipi i predrasude  | Pedagoginja, psihologinja | 21.2.2020. |
| Dan ružičastih majica, igrani film "Tomboy”  | Pedagoginja | 26.2.2020. |
| Elektroničko nasilje - Dan sigurnijeg interneta  | Pedagoginja | 26.2.2020. |
| Kviz čitanja | Hrvatski jezik, knjižnica | 27.2.2020. |

**7. RAZRED**

|  |  |  |
| --- | --- | --- |
| **SADRŽAJ** | **NOSITELJI** | **OSTVARIVANJE** |
| Projekt "Iz ruksaka punog kulture" - radionica camere obscure | Likovna kultura, tehnička kultura | 23.10.2019. |
| Radionica robotike- Sven Maričić | Biologija | 25.10.2019. |
|  "Mir i dobro" - opasnosti pirotehničkih sredstava | PUI | 4.12.2019. |
| Posjet Puli: Sa(n)jam knjige u Istri; Kazališna predstava "Kraljević i prosjak" (INK)  | Predmetna nastava, hrvatski jezik | 12.12.2019. |
| Povijesni i pomorski muzej u Puli (izložbe O bella, ciao i Gradovi u tijeku), Kino Valli "Dnevnik Diane Budisavljevic"  | Hrvatski jezik | 22.1.2020. |
| Razmišljam, planiram, djelujem: stereotipi i predrasude  | Pedagoginja, psihologinja | 7.2.2020. |
| Dan ružičastih majica, igrani film "Tomboy”  | Pedagoginja | 11.2.2020. |
| Elektroničko nasilje - Dan sigurnijeg interneta  | Pedagoginja | 26.2.2020. |
| Kviz čitanja | Hrvatski jezik, knjižnica | 27.2.2020. |

# 8. RAZRED

|  |  |  |
| --- | --- | --- |
| **SADRŽAJ** | **NOSITELJI** | **OSTVARIVANJE** |
| Posjet Obrtničkom sajmu u Puli | Učiteljica biologije | 25.9.2019. |
| Zavičajni kviz „Krasna zemljo” | Učiteljica hrvatskog jezika | 11.10.2019. |
| Projekt "Iz ruksaka punog kulture" - radionica camere obscure | Likovna kultura, tehnička kultura | 22.10.2019. |
| Radionica robotike- Sven Maričić | Biologija | 25.10.2019. |
|  "Mir i dobro" - opasnosti pirotehničkih sredstava | PUI | 4.12.2019. |
| Županijsko natjecanje u odbojci | TZK | 16.1.2020. |
| Županijsko natjecanje u stolnom tenisu | TZK | 20.1.2020. |
| Posjet Puli: Sa(n)jam knjige u Istri; Kazališna predstava "Kraljević i prosjak" (INK)  | Predmetna nastava, hrvatski jezik | 12.12.2019. |
| Povijesni i pomorski muzej u Puli (izložbe O bella, ciao i Gradovi u tijeku), Kino Valli "Dnevnik Diane Budisavljevic"  | Hrvatski jezik | 22.1.2020. |
| Dan sjećanja na žrtve holokausta | Učiteljica povijesti | 27.1.2020. |
| Školsko natjecanje iz matematike | Učiteljica matematike | 27.1.2020. |
| Kviz čitanja | Hrvatski jezik, knjižnica | 27.2.2020. |

# 4. ZDRAVSTVENO – SOCIJALNA I EKOLOŠKA ZAŠTITA UČENIKA

Prema [Programu specifičnih i preventivnih mjera zdravstvene zaštite učenika](http://www.zzjziz.hr/fileadmin/user_upload/pdf/sluzbe/Program_specifi%C4%8Dnih_i_preventivnih_mjera_zdravstvene_za%C5%A1tite.pdf) liječnica školske medicine provodila je specifične i preventivne aktivnosti za učenike s ciljem osiguranja nesmetanog rasta i razvoja te tjelesnog i psihičkog sazrijevanja. Sistematski pregledi i cijepljenja provodili su se u prostorima Službe školske medicine u Labinu ili u primjerenim prostorima škole prema kalendaru cijepljenja.

Zdravstveni odgoj pri školskoj medicini provodio se kao zasebna aktivnost, integrirano uz sistematski pregled ili cijepljenje.

# 5. STRUČNO USAVRŠAVANJE

## 5.1. Stručno usavršavanje u školi

Kolektivno usavršavanje u školi provodilo se na učiteljskim vijećima ili u sklopu predavanja/radionica. Sveukupno trajanje stručnih usavršavanja u školi je 20 sati. Realizirane su sljedeće stručne teme:

* Zakonska regulativa
* Specifičnosti i karakteristike učenika 5. razreda
* Analiza generacijskog testiranja učenika 5. razreda
* Pedagoška dokumentacija
* Intelektualno vlasništvo- oblici i postupci zaštite, uloga i značaj- „Udruga inovatora Hrvatske”
* Prvi savjetnički posjet osnovnim i srednjim školama
* Putevima digitalnih kompetencija (e- škole)
* e- Škole: putevima digitalnih kompetencija

5.2. Uključenost djelatnika u usavršavanje izvan škole

 Svi učitelji, stručne suradnice i ravnateljica sudjelovali su u radu županijskih predmetnih aktiva, seminara i stručnih skupova prema Katalogu stručnih skupova koje je organiziralo Ministarstvo znanosti i obrazovanja, odnosno Agencija za odgoj i obrazovanje te polazili edukacije u virtualnim učionicama u okviru cjelovite kurikularne reforme.

 Individualni planovi i programi permanentnog usavršavanja za šk. god. 2019./20. nalaze se u dokumentaciji škole.

**6. RAD UPRAVNIH I STRUČNIH TIJELA, STRUČNIH SURADNIKA I RAVNATELJA ŠKOLE**

## 6.1. Rad školskog odbora

Školski odbor je radio kvalitetno, uspješno rješavajući pred njega postavljene probleme. Poteškoća u radu školskog odbora nije bilo, suradnja je bila dobra. Realizirano je 12 sjednica.

## 6.2. Rad vijeća roditelja

 Vijeće roditelja sastajalo se prema planu rada vijeća. Suradnja je bila dobra. Realizirano je 3 sjednice vijeća roditelja u šk. god. 2019./20.

## 6.3. Rad učiteljskog vijeća

 Učiteljsko vijeće se u šk. god. 2019./20. sastalo 16 puta, od čega su 3 sjednice održane elektroničkim putem. Suradnja je bila dobra. Poteškoća u radu učiteljskog vijeća je što većina učitelja i stručnih suradnika radi na više škola, te je iz tog razloga vrlo teško organizirati termin u kojem bi što više učitelja učestvovalo u radu, no ipak je odaziv učitelja bio redovit.

## 6.4. Rad razrednih vijeća

 Razredna vijeća su se prema planu rada sastajala dva puta godišnje, a po potrebi i češće. Realizirano je ukupno 35 sjednica razrednih vijeća u šk. god. 2019./20.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Razred**  | **I.**  | **II.**  | **III.**  | **IV.**  | **V.**  | **VI.**  | **VII.**  | **VIII.**  |
| **Broj sjednica razrednih vijeća**  | 5 | 4 |  4 | 4  | 4  | 5 | 4 | 5 |

## 6.5. Rad razrednika

 Svi razrednici su ostvarili svoj plan i program rada i imali uspješnu suradnju s roditeljima, stručnim suradnicama, učiteljima i ravnateljicom. Održano je ukupno 28 roditeljskih sastanaka.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Razred**  | **I.**  | **II.**  | **III.**  | **IV.**  | **V.**  | **VI.**  | **VII.**  | **VIII.**  |
| **Broj roditeljskih sastanaka**  | 5 | 3  | 3 | 3 | 3 | 3 | 3 | 5 |

## 6.6. Rad stručnih suradnika

 Škola ima zaposlene 3 stručne suradnice: pedagoginju (20 sati tjedno), psihologinju (10 sati tjedno) i knjižničarku (20 sati tjedno). Navedene stručne suradnice ostvarile su svoj plan i program rada putem uspješne suradnje sa ravnateljicom, učiteljima, roditeljima, učenicima i lokalnom zajednicom.

 Izvješća o radu stručnih suradnica u šk. god. 2019./20. sastavni su dio Izvješća o realizaciji godišnjeg plana i programa rada škole u šk. god. 2019./20. i nalaze se u dokumentaciji škole.

## 6.7. Rad tajništva i administrativno – tehničke službe

 Administrativno i tehničko osoblje uspješno je obavljalo svoje poslove sukladno Pravilniku o djelokrugu rada tajnika te administrativno- tehničkim i pomoćnim poslovima koji se obavljaju u osnovnoj školi.

## 6.8. Rad ravnatelja škole

Školska godina protekla je u dobroj suradnji sa roditeljima. Tijekom prvog polugodišta ravnateljica Ana Radolović je neprestano surađivala i pružala pomoć učiteljima, naročito neiskusnima i pripravnicima u iznalaženju što efikasnijih metoda s ciljem što boljeg savladavanja nastavnih planova i programa i stjecanja novih saznanja. Pomagala je oko organiziranja roditeljskih sastanaka, vodila sjednice Učiteljskog vijeća, skupove zaposlenika, vijeća učenika, koordinirala rad vijeća roditelja, te administrativnog i tehničkog osoblja. Ostvarila dobru suradnju s lokalnom zajednicom. Tijekom školske godine ravnateljica je održavala savjetodavne razgovore s učenicima, djelatnicima i roditeljima te prema potrebi surađivala s vanjskim institucijama. S datumom 13. siječnja 2020. godine došlo je do smjene ravnateljice, te je nova ravnateljica Silvija Jeromela Obrovac. Nova ravnateljica je nastavila suradnju i aktivnosti bivše ravnateljice, međutim dva mjeseca kasnije, 13.3. 2020. godine zbog pojave epidemije virusa COVID- 19 , nastava za sve učenike počela se odvijati on- line, te su djelatnici radili od kuće. U školi je organiziran krizni stožar i dežurstva, tako da je organizacija nastave bila specifična. Bila je potrebna velika organizacija, praćenje odvijanja odgojno- obrazovnog procesa na svima nov način, te zajednička suradnja svih djelatnika škole, kako bi se odgojno- obrazovni proces što kvalitetnije i sigurnije odvijao.

 Ravnateljica je obavljala i sljedeće poslove:

|  |  |
| --- | --- |
|  | **SADRŽAJ RADA**  |
| **1.**  | **Planiranje i programiranje rada**  |
|  | Izrada Godišnjeg plana i programa škole  |
|  | Izrada zaduženja učitelja i stručnih suradnika  |
|  | Izrada plana i programa rada ravnatelja  |
|  | Priprema i provedba natječaja  |
|  | Financijski plan  |
|  | Planiranje i programiranje rada Učiteljskog i razrednih vijeća  |
|  | Izrada smjernica i pomoć učiteljima pri tematskim planiranjima  |
|  | Planiranje i organizacija školskih projekata  |
|  | Planiranje nabave opreme i namještaja  |
|  | Planiranje i organizacija uređenja okoliša škole  |
| **2.**  | **Organizacija i koordinacija rada**  |
|  | Formiranje odjela, podjela predmeta i razredništva  |
|  | Tehnička priprema za rad škole  |
|  | Uvid u realizaciju primjene zakona i pravilnika  |
|  | Priprema za rad školske kuhinje  |
|  | Organizacija prijevoza učenika  |
|  | Obilježavanje značajnih nadnevaka  |
|  | Organizacija izleta, ekskurzija i ostalih odgojno-obr. aktivnosti izvan škole  |
|  | Organizacija zamjena nenazočnih učitelja  |
|  | Popis osnovnih sredstava i sitnog inventara  |
|  | Organizacija rada na izradi završnog računa  |
| **3.**  | **Praćenje i unapređivanje nastave**  |
|  | Pregled pedagoške dokumentacije  |
|  | Analiza uspjeha učenika  |
|  | Procjena uspješnosti odgojno-obrazovnog rada  |
| **4.**  | **Analiza i vrednovanje rada škole**  |
|  | Praćenje i uvid u ostvarenje Godišnjeg plana i programa rada škole  |
|  | Praćenje rada školskih povjerenstava  |
|  | Praćenje rada administrativne službe  |
| Praćenje rada tehničke službe  |
| **5. Stručno usavršavanje**  |
| Osobno stručno usavršavanje  |
| Praćenje stručne i zakonske periodike  |
| Sudjelovanje na stručnim skupovima, seminarima  |
| Praćenje i koordinacija stručnog usavršavanja djelatnika  |
| Stručno usavršavanje u školi  |
| **6. Savjetodavni rad s učenicima, učiteljima, stručnim suradnicima i roditeljima**  |
| Savjetodavni rad s učiteljima i stručnim suradnicima  |
| Suradničko praćenje nastave  |
| Suradnja sa stručnim suradnicima  |
| Rješavanje odgojnih problema i suradnja s roditeljima  |
| Savjetodavni rad s učenicima  |
| Poboljšanje uvjeta rada  |
| **7. Rad u stručnim i kolegijalnim tijelima škole**  |
| Planiranje, pripremanje i vođenje sjednica Učiteljskog vijeća  |
| Planiranje, pripremanje i koordinacija sjednica kolegijalnih i stručnih tijela  |
| Suradnja sa sindikalnom podružnicom škole  |
| **8. Administrativno – tehnički poslovi**  |
| Usklađivanje normativnih akata i zakonitosti poslovanja škole  |
| Provedba zakonskih i podzakonskih akata te naputaka MZOS-a i Osnivača  |
| Poslovi vezani uz e-matice  |
| Rad i suradnja s tajnikom i računovođom škole  |
| Poslovi zastupanja škole  |
| Organizacija nabave i podjele potrošnog materijala  |
| Kontrola i ovjeravanje pedagoške dokumentacije, dokumenata, akata i sl.  |
| **9. Javna djelatnost ravnatelja škole**  |
| Natjecanja  |
| Obilježavanje blagdana i važnih datuma  |
| Suradnja s ustanovama, institucijama i udrugama  |
| **10. Ostali poslovi ravnatelja**  |
| Vođenje evidencija i dokumentacije  |
| Ostali nepredvidivi poslovi  |

**7. REALIZACIJA NASTAVNOG PLANA I PROGRAMA:**

#  ANALIZA ODGOJNO – OBRAZOVNIH POSTIGNUĆA

 Nastavni planovi i programi u cijelosti su ostvareni. Pedagoška dokumentacija je potpuna i uredno vođena. Zapisnici stručnih organa također su uredno i kvalitetno vođeni.

 Analiza odgojno – obrazovnih postignuća u šk. god. 2019./20. sastavni je dio ovog Izvješća i nalazi se u dokumentaciji škole.

# 8. PRIJEDLOG MJERA ZA POBOLJŠANJE UVJETA RADA I MJERE ZA UNAPREĐIVANJE ODGOJNO – OBRAZOVNOG RADA

 U šk. god. 2019./20. pedagoška se dokumentacija vodila putem aplikacije e-Dnevnik. Poteškoća u radu s e-Dnevnikom nije bilo, no poteškoća u radu s bežičnim spajanjem na Internet bilo je u prostorijama koje su najudaljenije od informatičke učionice u kojoj je optička infrastruktura.

 Tijekom šk. god. 2018./19. izrađen je glavni izvedbeni projekt elektroničke komunikacijske mreže te su izvedeni elektroinstalaterski radovi te pasivna lokalna računalna mrežna infrastruktura u sklopu projekta e-Škole „Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“ Hrvatske akademske i istraživačke mreže CARNET, te će se projekt i dalje nastavljati u fazama.

 Zbog otežavajućih uvjeta rada, a to su rad u dvije smjene, rad većine učitelja u nekoliko škola, učitelji koji putuju iz udaljenih mjesta na rad i sl. potrebno je kontinuirano raditi na poboljšanju uvjeta rada te poboljšanju suradnje među učiteljima, učiteljima razredne nastave i predmetne nastave, suradnje učitelja i stručne službe škole, suradnje s roditeljima, odnosno među svim sudionicima odgojno-obrazovnog rada u školi, a sve s ciljem kako bi se učenicima omogućilo ostvarivanje još boljih standarda znanja, razvoja vještina i kompetencija.

 U šk. god. 2019./20. realiziran je kvalitetan školski preventivni program. Radilo se na poboljšanju međusobnih odnosa učenika, razvijanju ljudskih vrijednosti i prijateljstva, uvažavanju različitosti, smanjenju vršnjačkih sukoba i sprječavanju vršnjačkog nasilja. Na svim navedenim segmentima odgojno-obrazovnog rada potrebno je i dalje raditi i težiti unaprijeđenju.

 Škola djeluje u školskoj zgradi sa 4 klasične učionice i 8 razrednih odjela. U ovakvim uvjetima teško je, a ponekad i nemoguće udovoljiti svim pedagoškim standardima. Škola je u planu adaptacije, rekonstrukcije i nadogradnje. Suradnja sa osnivačem škole, odnosno sa Istarskom županijom je uspješna. Izrađen je Idejni projekt rekonstrukcije, dogradnje i nadogradnje školske zgrade, dobivena je lokacijska dozvola, izrađen je glavni projekt rekonstrukcije, dogradnje i nadogradnje za prvu fazu gradnje. Izdana je građevinska dozvola za prvu fazu gradnje.

 U školskoj godini 2019./2020. nastavljen je u školi program *Školske sheme* koji je financiran potporom Europske unije. Programom je obuhvaćena opskrba svježeg voća jednom tjedno za sve učenike od 1. do 8. razreda. Ukoliko isti ili sličan program bude dostupan i u sljedećoj školskoj godini, poželjno je ponovo uključiti školu u provedbu kako bi se i dalje radilo na povećanju unosa svježeg voća i povrća.

 Dani otvorenih vrata škole, odnosno informativni dan za roditelje održan je dva puta u školskoj godini, po jedan put u svakom polugodištu. U to vrijeme roditelji su razgovarali i dobivali informacije od razrednika, predmetnih učitelja, stručnih suradnica i ravnateljice škole. Zbog odvijanja štrajka u 1. polugodištu, te zbog nastave na daljinu , informacije i roditeljski sastanci odvijali su se također on- line.

 Predmetni učitelji i razrednici održavali su jednom tjedno informacije za roditelje. Preporuka je da se i sljedeće školske godine roditeljima omogući jednom tjedno termin informacija kod svakog predmetnog učitelja.

**Sastavni dio Izvješća čine sljedeći dokumenti koji se nalaze u dokumentaciji škole:**

1. Analiza odgojno – obrazovnih postignuća u šk. god. 2019./20. (Usporedni izvještaji iz e-Dnevnika)
2. Realizacija školskog preventivnog programa u šk. god. 2019./20.

3. Izvješće o radu školskog sportskog društva Savičenta za šk. god. 2019./2020.

4. Izvješće o realizaciji godišnjeg plana i programa rada pedagoga u šk. god.

2019./20.

5. Izvješće o radu knjižničarke u šk. god. 2019./20.

6. Godišnje izvješće o radu psihologa za šk. god. 2019./20.

 **Ravnateljica:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Silvija Jeroela Obrovac, prof.**